Държавен вестник, бр. 89, 2005 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  89
6. контролира юридическите лица по изпъл-
нението на възложените задачи по предотвра-
тяване, овладяване и ликвидиране на послед-
ствията при бедствия и аварии;
7. организира и контролира дейността на
структурните звена на министерството и под-
чинените му структури при планирането, раз-
ходването и отчитането на финансовите сред-
ства за реагиране при бедствия и аварии и из-
готвя обобщен отчет на изразходваните сред-
ства, подлежащи на възстановяване от дър-
жавния бюджет;
8. организира, разработва и поддържа пла-
на за привеждане на министерството в готов-
ност за работа във военно време и военновре-
менния план;
9. организира оповестяването на министер-
ството при привеждането му в готовност за
работа при положение на война, при военно или
извънредно положение и изпълнение на плани-
раните мероприятия;
10. осъществява взаимодействието на минис-
терството с други държавни органи по въпроси-
те на готовността за работа при положение на
война, при военно или извънредно положение;
11. контролира готовността на структурни-
те звена на министерството за работа и при
положение на война, при военно или извънред-
но положение;
12. при привеждане в готовност за работа
във военно време изпълнява планираните ме-
роприятия, въвеждането в действие на военно-
временния план и бюджет и организира рабо-
тата на пунктовете за управление;
13. осъществява взаимодействие с Минис-
терството на здравеопазването, с лечебните и
здравните заведения за извършване на съгласу-
вани действия, свързани с навременно медицин-
ско обслужване на населението при бедствия и
аварии и за наблюдение на медицинската об-
становка в страната.
Чл. 30. Дирекция “Национален учебен
център”:
1. разработва насоките и осъществява общ
контрол на прилагане на политиката и проце-
дурите в системата на обучението за реагиране
при бедствия и аварии;
2. разработва и организира изпълнението на
национални програми за обучение и подготов-
ка на органите за ръководство и силите за реа-
гиране за действия при бедствия и аварии съоб-
разно утвърдените програми;
3. разработва националната програма за
обучение на населението, в т. ч. на учащите се,
за действия при бедствия и аварии, планира и
провежда мероприятия за нейното изпълнение;
4. разработва програма за обучение на доб-
роволците, изпълняващи мероприятия по
търсене и спасяване на хора при възникване
на бедствия и аварии, и извършва тяхното
обучение;
5. организира и осъществява пряко и мето-
дическо ръководство на учебните центрове на
министерството и подчинените му структури;
6. организира, планира и провежда обучени-
ето на служителите от министерството;
7. планира и организира използването на
научноизследователския потенциал в интерес
на управлението при бедствия и аварии.
Чл. 31. Дирекция “Подготовка на частния
сектор”:
1. подпомага министъра при разработване и
контролиране на политиката по подготовка на
структурите на недържавни организации за
превенция и реагиране на бедствия и аварии;
2. изготвя списък на юридическите лица и
едноличните търговци от национално значение,
които се задължават да изготвят планове за
управление при бедствия и аварии;
3. контролира готовността на юридически-
те лица и едноличните търговци с възложени
задачи за работа при бедствия и аварии;
4. предлага създаването на държавни резер-
ви в търговските дружества.
Чл. 32. Дирекция “Сили за реагиране при
кризи”:
1. организира създаването, подготовката,
поддържането в готовност и използването на
сили за действие при бедствия и аварии с изк-
лючение на тези от въоръжените сили;
2. поддържа непрекъснато оперативно де-
журство;
3. координира и контролира възстановител-
ните работи при бедствия и аварии;
4. участва в прилагането на мерки и провеж-
дането на операции на колективни системи за
реагиране при бедствия и аварии или за оказва-
не помощ на други страни в изпълнение на
международни договори, по които Република
България е страна;
5. поддържа база данни на обектите от кри-
тичната инфраструктура и на потенциално опас-
ните обекти и дейности в ръководената от ми-
нистерството дейност;
6. осъществява методическо ръководство за
провеждане на подготовката на доброволните
формирования;
7. организира и провежда международни
учения в областта на защитата при извънредни
ситуации в рамките на своята компетентност.
Чл. 33. Дирекция “Комуникация и коор-
динация”:
1. осъществява взаимодействието между
Националния ситуационен център за управ-
ление при бедствия и аварии и центровете за
управление при кризи на министерствата и
областите;
2. проектира, изгражда и поддържа комуни-
кационно-информационна система за нуждите
на управлението при бедствия и аварии;
3. подпомага технически дейността на кри-
зисния щаб;